VS001695
Datum: 1971-01-01T01:00:00.000+01:00
datum_sodbe_i_stopnje: 2004-11-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: sistemske bolezni
fischer: srednje hudi primeri
odskodnina: 6.000.000,00 SIT
opombe: II Ips 123/2007 Revizija tožeče stranke je bilo ugodeno in se je v izpodbijanem delu potrdila sodba prvostopenjskega sodišča.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 60 do 65 let

Delal kot vzdrževalec, upokojen.

## Škodni dogodek

Na delovnem mestu pri toženi stranki je prihajal v stik z azbestnim prahom. Tožnik je bil pri toženi stranki zaposlen od leta 1971 do opokojitve leta 1997, bolezen je bila verificirana leta 2001.

## Poškodba

Parenhimska intersticijska fibrozirajoča bolezen pljuč - azbestoza pljuč in nežni plaki parietalne plevre.

## Telesne bolečine

1.500.000,00 SIT Zaradi bolezni tožnik že občuti občasna zbadanja v prsnem košu v obliki zmernih bolečin, ki se bodo pojavljale tudi v bodoče.

#### Hospitalizacija

2 dni.

#### Ambulantno zdravljenje

Klinični pregledi, več pregledov v bodoče.

#### Nevšečnosti med zdravljenjem

Bronhoskopija, več RTG slikanj, HRCT preiskava, preiskava pljučne funkcije.

## Strah

2.000.000,00 SIT Pri tožniku je prisoten objektivno utemeljen strah pred napredovanjem azbestne bolezni. Strah je pri tožniku prisoten od postavljene diagnoze in se kaže v zaskrbljenosti za zdravje in življenje. Tožnik je doživel hud strah ob seznanitvi, da je zbolel za neozdravljivo boleznijo, strah je pri njemu stalno prisoten in bo tudi v bodoče. Strah je tudi objektivno utemeljen, saj gre pri tožniku v najboljšem primeru pričakovati le stagnacijo dosedanje okvare, verjetneje pa je pričakovati tudi slabšanje pljučne funkcije.

## Zmanjšanje življenjske aktivnosti

2.500.000,00 SIT Tožnik je brez težav in omejitev, le v pogojih telesnega mirovanja, pri najlažjih fizičnih opravilih in pri počasni hoji po ravnem terenu, saj le tedaj ni pomembnih motenj počutja in dihanja. Že zmerno težko fizično delo, hoja navkreber pa za tožnika niso možni in ne dopustni, saj se tedaj v telesu pojavi pomanjkanje kisika. Pri tožniku je izmerjena znižana difuzijska kapaciteta pljuč, ki znaša 72% norme, kar je povzročeno z azbestno okvaro pljuč. To pa tožnik občuti kot ovirano dihanje pri telesnem naporu.

---

ZOR člen 200, 203